A pályázati felhívás 1. melléklete

**Adatvédelmi tájékoztató orvosi praxis betöltéséhez kapcsolódó pályázati eljáráshoz, praxisjog elidegenítését megelőző eljáráshoz, orvosi körzet betöltésére kötött előszerződéshez**

Jelen tájékoztató a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) szóló az Európai Parlament és a Tanács (EU) 2016/679 rendelete (2016. április 27.) rendelkezéseinek, továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek figyelembevételével készült.

1. **Adatkezelő adatai**

**Adatkezelő: Győr Megyei Jogú Város Önkormányzata**

**Adatkezelő képviselője: Dr. Dézsi Csaba András polgármester**

**Postacím: 9021 Győr, Városház tér 1.**

**E-mail:** **gyor@gyor-ph.hu**

1. **Adatvédelmi tisztviselő**

**dr. E. Simon Katalin Ráhel**

**Postacím: 9021 Győr, Városház tér 1.**

**e-mail címe:** **adatvedelem@gyor-ph.hu**

1. **Orvosi körzet betöltésére pályázatot benyújtó orvos - mint érintett - adatainak kezelése során a kezelt adatok köre, az adatkezelés célja és jogalapja:**

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| Név, lakcím/értesítési cím, telefonszám (vezetékes és/vagy mobiltelefonszám), e-mail cím, aláírás | Pályázó azonosítása, kapcsolattartás, nyilatkozattétel igazolása | GDPR 6. cikk (1) bekezdés a) pontja alapján, a **pályázó hozzájárulása.**  |
| Iskolai végzettséget, szakirányú képzettséget, valamint szakmai gyakorlatot tanúsító okiratokban foglalt személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |
| Szakmai önéletrajzban és motivációs levélben szereplő személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |
| Egészségügyi alkalmasságot igazoló okiratban szereplő személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |
| Magyar Orvosi Kamarai tagságot igazoló okiratban szereplő személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |
| Érvényes működési nyilvántartás igazolásával kapcsolatban az Adatkezelő tudomására jutott személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |
| Erkölcsi bizonyítványban található személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |
| A pályázat mellékleteként benyújtott iratban szereplő egyéb személyes adatok | A pályázat elbírálása | GDPR 6. cikk (1) bekezdés a) pontja alapján, a **pályázó hozzájárulása.**  |

Az érintett adatkezeléshez történő **hozzájárulását bármikor visszavonhatja,** az ezzel kapcsolatos tájékoztatás a 9.1. pontban található.

1. **A praxisjogot elidegenítés útján megszerezni kívánó orvos – mint érintett – adatainak kezelése során a kezelt adatok köre, az adatkezelés célja és jogalapja:**

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| Név, lakcím/értesítési cím, telefonszám (vezetékes és/vagy mobiltelefonszám), e-mail cím, aláírás | Azonosítása, kapcsolattartás, nyilatkozattétel igazolása | GDPR 6. cikk (1) bekezdés a) pontja alapján, az **érintett hozzájárulása** |
| Iskolai végzettséget és szakirányú képzettséget, tanúsító okiratokban foglalt személyes adatok | A praxisjog engedélyezésére jogosult egészségügyi államigazgatási szerv véleményének beszerzése | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére  |
| Egészségügyi alkalmasságot igazoló okiratban szereplő személyes adatok | A praxisjog engedélyezésére jogosult egészségügyi államigazgatási szerv véleményének beszerzése | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére |
| Magyar Orvosi Kamarai tagságot igazoló okiratban szereplő személyes adatok | A praxisjog engedélyezésére jogosult egészségügyi államigazgatási szerv véleményének beszerzése | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére |
| Működési nyilvántartásban található személyes adatok | A praxisjog engedélyezése során törvényi megfelelőség ellenőrzése | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az egészségügyről szóló 1997. évi CLIV. törvény 110 §-ára  |

Az érintett adatkezeléshez történő **hozzájárulását bármikor visszavonhatja,** az ezzel kapcsolatos tájékoztatás a 9.1. pontban található.

Működési nyilvántartásban található személyes adatokat Adatkezelő az egészségügyről szóló 1997. évi CLIV. törvény 110 §-ban foglalt feltételeknek való megfelelés ellenőrzése érdekében kéri le az Országos Kórházi Főigazgatóság interneten bárki számára elérhető nyilvántartásából (<https://kereso.enkk.hu/index.php>).

1. **Az Adatkezelővel előszerződést kötő orvos – mint érintett – adatainak kezelése során a kezelt adatok köre, az adatkezelés célja és jogalapja:**

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| Név, születési hely, születési idő, anyja neve, aláírás | azonosítás | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére |
| Név, értesítési cím, telefonszám (vezetékes és/vagy mobiltelefonszám), e-mail cím,  | kapcsolattartás | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére |
| Az előszerződésben található egyéb személyes adatok, aláírás | Előszerződés előkészítése, szerződéskötés | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére |

1. **A praxisjogát elidegenítő orvos – mint érintett – adatainak kezelése során a kezelt adatok köre, az adatkezelés célja és jogalapja:**

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| név | Az elidegenítendő orvosi praxis azonosítása | GDPR 6. cikk (1) bekezdés e) pontja alapján **közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához** szükséges az adatkezelés, figyelemmel az önálló orvosi tevékenységről szóló 2000. évi II. törvény 2/A. § (2) bekezdésére |

1. **Az adatkezelésre vonatkozó alapvető rendelkezések, címzettek, adattovábbítás**

Az orvosi praxist érintő pályázati anyagot megismerik a pályázati eljárásban véleményezési joggal rendelkezők: az előterjesztés elkészítése során Győr Megyei Jogú Város Polgármesteri Hivatalának illetékes szervezeti egysége (adatfeldolgozóként), Győr Megyei Jogú Város Szociális, Egészségügyi és Lakásügyi Bizottsága, a polgármester, az illetékes alpolgármester, valamint Győr Megyei Jogú Város Önkormányzatának Közgyűlése döntés céljából.

A pályázatról, illetve a praxisjog elidegenítési szándék esetén a praxisjogot megszerezni kívánó személyről Győr Megyei Jogú Város Közgyűlése főszabályként nyílt ülésen határoz Ha az pályázó illeted a praxisjogot megszerezni kívánó érintett kifejezetten kéri, úgy a Közgyűlés zárt ülésen dönt. A közgyűlési előterjesztéshez nem kerül csatolásra a pályázati anyag, illetve egyéb benyújtott irat, de a Közgyűlés tagjai a pályázati anyagot, illetve a praxisjogot megszerezni kívánó személy által benyújtott iratokat teljes terjedelmében megtekinthetik Győr Megyei Jogú Város Polgármesteri Hivatala illetékes szervezeti egységénél. Más személy a pályázati anyagba nem tekinthet bele.

Adatkezelő a nyertes pályázó, illetve a praxisjogot megszerezni kívánó személy által benyújtott, Iskolai végzettséget, szakirányú képzettséget tanúsító okiratokat, továbbá az egészségügyi alkalmasságot igazoló okiratot az önálló orvosi tevékenységről szóló 2000. évi II. törvény 2/A. § (2) bekezdése alapján továbbítja a praxisjog engedélyezésére jogosult egészségügyi államigazgatási szerv, azaz az **Országos Kórházi Főigazgatóság** számára (1125 Budapest, Diós árok 3.).

A személyes adatok a fentieken túl harmadik személyek részére, harmadik országba vagy nemzetközi szervezet részére – jogszabályban, illetve az Európai Unió kötelező jogi aktusában meghatározott azon közhatalmi szervek kivételével, akik egyedi ügyben folytatott vizsgálatukhoz igényelnek személyes adatot az Adatkezelőtől - nem kerülnek továbbításra.

1. **Az adatkezelés időtartama**

Adatkezelő az orvosi körzet betöltésére kiírt pályázatban szereplő személyes adatokat a pályázat elbírálását követő értesítésig, illetve a hozzájárulás visszavonásáig kezeli. A sikertelen pályázatot az erre vonatkozó döntést követően a pályázat kiírója a pályázónak 15 munkanapon belül visszajuttatja, ezen határidőn belül az érintettek írásbeli értesítést kapnak a döntésről.

A sikeres pályázó személyes adatait Adatkezelő az önkormányzati hivatalok egységes irattári tervének kiadásáról szóló 78/2012. (XII.28.) BM rendelet (továbbiakban: MB rendelet) és az Iratkezelési Szabályzata alapján 5 évig kezeli.

1. **Az adatkezeléssel kapcsolatos jogok**

9.1. **Hozzájárulás visszavonása:** Az Érintett jogosult arra, hogy hozzájáruláson alapuló adatkezelés esetén hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. Érintett a hozzájárulását az adatvedelem@gyor-ph.hu e-mail címére (a pályázati kiírás tárgyára és dátumára hivatkozással), vagy az 1. pontban foglalt más elérhetőségekre küldött írásbeli nyilatkozatával vonhatja vissza.

9.2. Érintett az Adatkezelőtől az 1. pontban foglalt elérhetőségeken keresztül írásban **tájékoztatást** kérhet arra vonatkozóan, az adatkezelő milyen személyes adatát, milyen adatkezelési célból, milyen forrásból, várhatóan mennyi ideig kezeli, ha ez nem lehetséges, melyek a megőrzési idő meghatározásának szempontjai. Az Érintett tájékoztatást kérhet továbbá arra vonatkozóan, hogy az Adatkezelő mely címzettekkel, címzetti kategóriákkal közölte, illetve fogja közölni a személyes adatát, különös tekintettettel a harmadik országbeli címzettekre és nemzetközi szervezetekre, történik-e automatizált döntéshozatal, profilalkotás a személyes adatok kezelésével kapcsolatban.

9.3. A **helyesbítéshez való jog**: az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok **kiegészítését**.

9.4. Az érintett jogosult arra, hogy kérésére az adatkezelő indokolatlan késedelem nélkül **törölje** **a rá vonatkozó személyes adatokat,** az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül indokolt esetben törölje, ha a személyes adatokra már nincs szükség abból a célból, amelyből azokat kezelték; ha az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre; ha a személyes adatokat jogellenesen kezelték; ha a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell; illetve ha a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

9.5. Érintett az Adatkezelőtől az 1. pontban foglalt elérhetőségeken keresztül írásban kérheti, hogy Adatkezelő **korlátozza a személyes adat kezelését**, ha az Érintett:

* vitatja annak pontosságát, a pontosság Adatkezelő általi ellenőrzésének időtartamára,
* vitatja az adatkezelés jogszerűségét, és az adat felhasználásának korlátozását kéri,
* azt jogi igények előterjesztéséhez, érvényesítéséhez vagy védelméhez kéri, bár az Adatkezelőnek már nincs szüksége a személyes adatra,
* tiltakozik a személyes adat kezelése ellen, arra az időtartamra, amíg megállapításra nem kerül, hogy az Adatkezelő jogos indokai elsőbbséget élveznek-e az Érintett jogos indokaival szemben.

9.6. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség: Az adatkezelő minden olyan címzettet tájékoztat valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

9.7. A **tiltakozáshoz való jog:** Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének e) pontja (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges) alapján történő adatkezelés ellen. Ebben az esetben az Adatkezelő a személyes adatokat nem kezeli tovább, kivéve, ha bizonyítást nyer, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez szorosan kapcsolódnak. Az információs társadalommal összefüggő szolgáltatások igénybevételéhez kapcsolódóan és a 2002/58/EK irányelvtől eltérve érintett a tiltakozáshoz való jogot műszaki előírásokon alapuló automatizált eszközökkel is gyakorolhatja.

Ha a személyes adatok kezelésére tudományos és történelmi kutatási célból vagy statisztikai célból kerül sor, Érintett jogosult arra, hogy a saját helyzetével kapcsolatos okokból tiltakozhasson a Rá vagy képviseltjére vonatkozó személyes adatok kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség.

9.8. Adatkezelő az Érintett jogainak gyakorlása keretében benyújtott kérelmet indokolatlan késedelem nélkül teljesíti, az intézkedésről, vagy az intézkedés elmaradásának indokáról az érintettet legkésőbb **1 hónapon belül** értesíti. Adatkezelő a kérelmet az Érintett azonosítását követően tudja teljesíteni. Az 1 hónapos határidő a kérelem összetettségére, és a kérelmek számára tekintettel, 2 hónappal meghosszabbítható. A határidő meghosszabbításáról az Adatkezelő a késedelem okainak megjelöléséről a kérelem kézhezvételétől számított egy hónapon belül tájékoztatja az Érintettet.

1. **Adatbiztonság**

Az Adatkezelő a személyes adatok kezelése során minden szükséges biztonsági lépést, szervezési és technikai intézkedést megtesz annak érdekében, hogy biztosítsa az érintettek magánszférájának védelmét. Az Adatkezelő megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen, vagy azok jogosulatlan megváltoztatása ellen (pl. gondoskodik a személyes adatok biztonságos tárolásáról, azokat védett szervereken/fizikai helyiségben tárolja, az informatikai rendszerben tárolt adatokhoz a hozzáférési jogokat szabályozza, a szükséges mértékű hozzáférésre korlátozza). Az Adatkezelő az állami és önkormányzati szervek elektronikus információbiztonságáról szóló 2013. évi I. törvényben meghatározott technológiai biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII. 15.) BM rendelet követelményei szerint kialakított információbiztonsági irányítási rendszert üzemeltet.

1. **Jogorvoslat**

Amennyiben Érintett úgy ítéli meg, hogy az adatkezelés nem felel meg az Infotv. vagy a GDPR rendelkezéseinek, illetve azt sérelmesnek véli, javasoljuk, hogy először panaszával az Adatkezelőt keresse meg. Panasza minden esetben kivizsgálásra kerül.

Panasztételhez való jog: amennyiben az Érintett megítélése szerint a rá vonatkozó személyes adatok kezelése jogszabálysértő, úgy a Nemzeti Adatvédelmi és Információszabadság Hatósághoz (felügyeleti hatóság) fordulhat. A Felügyeleti hatóság elérhetőségei: székhelye: 1055 Budapest, Falk Miksa utca 9-11. postai címe: 1363 Budapest, Pf.: 9., telefon: +36 1 391-1400, honlap: [www.naih.hu](http://www.naih.hu), e-mail: ugyfelszolgalat@naih.hu

Bírósági jogorvoslathoz való jog: amennyiben az Érintett megítélése szerint személyes adatainak/képviseltje személyes adatainak nem megfelelő kezelése következtében megsértették a jogszabály szerinti jogokat, akkor pert indíthat, melynek során a bíróság soron kívül jár el. Ebben az esetben szabadon eldöntheti, hogy a lakóhelye vagy a tartózkodási helye, illetve az Adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a <http://birosag.hu/birosag-kereso> oldalon. Adatkezelő székhelye szerint a perre a Győri Törvényszék rendelkezik illetékességgel.